দীৰ্ঘদিনীয়া বিবাদৰ পাছত আশংকা কৰাৰ দৰেই ৰাছিয়াই ইউক্ৰেন আক্ৰমণ কৰাৰ পিছতে যুদ্ধৰ ভয়াৱহতাক লৈ উদ্বিগ্ন হৈ পৰিছে সমগ্ৰ বিশ্ব। যুদ্ধৰ ভয়াৱহতাৰ প্ৰতি লক্ষ্য ৰাখি তাৎক্ষণিক যুদ্ধবিৰতিৰ বাবে আহ্বান জনাইছে ভাৰতে।
ৰাছিয়া আৰু ইউক্ৰেইনৰ মাজত বিবাদ নিষ্পত্তি নহ'লে সমগ্ৰ অঞ্চলটোক গুৰুতৰভাৱে অস্থিৰ কৰি তুলিব পৰা এক ডাঙৰ সংকটৰ সৃষ্টি হ'ব বুলি আশংকা প্ৰকাশ কৰিছে ভাৰতে।
তেওঁ লগতে দুয়োপক্ষৰ নিৰাপত্তাৰ বিষয়ে বিবেচনা কৰি তাৎক্ষণিকভাৱে যুদ্ধবিৰতিৰ আহ্বান জনায় । তদুপৰি পৰিস্থিতিৰ অৱনতি ঘটিব পৰা যিকোনো পদক্ষেপ গ্ৰহণৰ পৰা বিৰত থাকিবলৈ দেশ দুখনক আহ্বান জনায় তিৰুমূৰ্তিয়ে।
সংযম অৱলম্বন কৰি দুয়ো পক্ষই শান্তি আৰু নিৰাপত্তা বজাই ৰখাৰ প্ৰয়োজনীয়তাৰ ওপৰত গুৰুত্ব আৰোপ কৰি তিৰুমূৰ্তিয়ে কয় যে কূটনৈতিক আলোচনাৰ মাজেৰেহে সমস্যা সমাধান সম্ভৱ হ'ব।
ইউক্ৰেইনৰ বিভিন্ন অঞ্চলত বাস কৰা ভাৰতীয় নাগৰিকসকলক বিশেষ বিমানৰ জৰিয়তে দেশলৈ উভতি অহাত সহায় কৰি থকা হৈছে বুলিও তিৰুমূৰ্তিয়ে লগতে উল্লেখ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
